CELEX: 32019R1293
Language: sk
Date: 2019-07-29 00:00:00
Title: Vykonávacie nariadenie Komisie (EÚ) 2019/1293 z 29. júla 2019, ktorým sa mení vykonávacie nariadenie (EÚ) č. 577/2013, pokiaľ ide o zoznam území a tretích krajín uvedený v prílohe II a vzor veterinárneho osvedčenia pre psy, mačky a fretky uvedený v prílohe IV (Text s významom pre EHP)

2.8.2019   
               
               
                  SK
               
               
                  Úradný vestník Európskej únie
               
               
                  L 204/3
               
            
         VYKONÁVACIE NARIADENIE KOMISIE (EÚ) 2019/1293
         z 29. júla 2019,
         ktorým sa mení vykonávacie nariadenie (EÚ) č. 577/2013, pokiaľ ide o zoznam území a tretích krajín uvedený v prílohe II a vzor veterinárneho osvedčenia pre psy, mačky a fretky uvedený v prílohe IV
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 576/2013 z 12. júna 2013 o nekomerčnom premiestňovaní spoločenských zvierat a zrušení nariadenia (ES) č. 998/2003 (1), a najmä na jeho článok 13 ods. 2 a článok 25 ods. 2,
         keďže:
         
                     (1)
                  
                  
                     Vo vykonávacom nariadení Komisie (EÚ) č. 577/2013 (2) sa okrem iného stanovujú zoznamy území a tretích krajín uvedené v článku 13 nariadenia (EÚ) č. 576/2013 a veterinárne osvedčenie požadované na nekomerčné premiestňovanie psov, mačiek a fretiek do členského štátu z určitých území a tretích krajín.
                  
               
                     (2)
                  
                  
                     Vykonávacie nariadenie č. 577/2013 bolo rozhodnutím Spoločného výboru EHP č. 66/2016 (3) začlenené do Dohody o Európskom hospodárskom priestore (EHP), pričom sa v plnom rozsahu vzťahuje na Nórsko, a to rovnakým spôsobom ako na členské štáty EÚ.
                  
               
                     (3)
                  
                  
                     Nórsko je uvedené v časti 1 prílohy II k vykonávaciemu nariadeniu (EÚ) č. 577/2013. Rozhodnutím Spoločného výboru EHP č. 66/2016 sa upravuje nekomerčné premiestňovanie psov, mačiek a fretiek z Nórska do určitého členského štátu. Preto treba Nórsko vypustiť zo zoznamu území a tretích krajín uvedeného v časti 1 prílohy II k vykonávaciemu nariadeniu (EÚ) č. 577/2013.
                  
               
                     (4)
                  
                  
                     Takisto je potrebné, aby sa do zoznamu území a tretích krajín uvedeného v časti 2 prílohy II k vykonávaciemu nariadeniu (EÚ) č. 577/2013 premietol nový názov bývalej Juhoslovanskej republiky Macedónsko.
                  
               
                     (5)
                  
                  
                     V nariadení (EÚ) č. 576/2013 sa okrem iného stanovuje, že psy, mačky a fretky, ktoré sú premiestňované do členského štátu z určitého územia alebo tretej krajiny na nekomerčné účely, musia byť podrobené všetkým zdravotným opatreniam na predchádzanie chorobám alebo infekciám iným ako besnota prijatým podľa článku 19 ods. 1 uvedeného nariadenia a vybavené identifikačným dokladom vo formáte veterinárneho osvedčenia. Vzor veterinárneho osvedčenia sa nachádza v časti 1 prílohy IV k vykonávaciemu nariadeniu Komisie (EÚ) č. 577/2013.
                  
               
                     (6)
                  
                  
                     V nadväznosti na povinné preskúmanie delegovaného nariadenia Komisie (EÚ) č. 1152/2011 (4) prijala Komisia delegované nariadenie (EÚ) 2018/772 (5), ktorým sa okrem iného stanovujú pravidlá kategorizácie členských štátov alebo ich častí z hľadiska ich oprávnenosti uplatňovať preventívne zdravotné opatrenia na kontrolu infekcie parazitom Echinococcus multilocularis v prípade psov. Delegovaným nariadením 2018/772 sa zrušilo delegované nariadenie (EÚ) č. 1152/2011 s účinnosťou od 1. júla 2018.
                  
               
                     (7)
                  
                  
                     Zoznam členských štátov spĺňajúcich pravidlá kategorizácie stanovené v delegovanom nariadení (EÚ) 2018/772, pokiaľ ide o celé ich územie alebo jeho časti, je uvedený v prílohe k vykonávaciemu nariadeniu Komisie (EÚ) 2018/878 (6).
                  
               
                     (8)
                  
                  
                     Preto je vhodné nahradiť odkazy na delegované nariadenie (EÚ) č. 1152/2011 odkazmi na delegované nariadenie (EÚ) 2018/772 a na vykonávacie nariadenie (EÚ) 2018/878 vo vzorovom veterinárnom osvedčení v prílohe IV k vykonávaciemu nariadeniu (EÚ) č. 577/2013.
                  
               
                     (9)
                  
                  
                     Prílohy II a IV k vykonávaciemu nariadeniu (EÚ) č. 577/2013 by sa preto mali zodpovedajúcim spôsobom zmeniť.
                  
               
                     (10)
                  
                  
                     S cieľom predísť akémukoľvek narušeniu premiestňovania psov, mačiek a fretiek by sa malo do 28. februára 2020 povoliť používanie veterinárnych osvedčení vydaných v súlade s časťou 1 prílohy IV k vykonávaciemu nariadeniu (EÚ) č. 577/2013 zmenenému vykonávacím nariadením Komisie (EÚ) 2016/561 (7).
                  
               
                     (11)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Vykonávacie nariadenie (EÚ) č. 577/2013 sa mení takto:
            
                        1.
                     
                     
                        Časť 1 prílohy II sa nahrádza textom uvedeným v prílohe I k tomuto nariadeniu.
                     
                  
                        2.
                     
                     
                        Časť 2 prílohy II sa nahrádza textom uvedeným v prílohe II k tomuto nariadeniu.
                     
                  
                        3.
                     
                     
                        Časť 1 prílohy IV sa nahrádza textom uvedeným v prílohe III k tomuto nariadeniu.
                     
                  
         
            Článok 2
            Členské štáty musia počas prechodného obdobia do 28. februára 2020 povoliť vstup psov, mačiek a fretiek, ktoré sú premiestňované do členského štátu z určitého územia alebo tretej krajiny na nekomerčné účely a ktoré sú vybavené veterinárnym osvedčením vydaným najneskôr 31. októbra 2019 v súlade so vzorom stanoveným v časti 1 prílohy IV k vykonávaciemu nariadeniu (EÚ) č. 577/2013 zmenenému vykonávacím nariadením (EÚ) 2016/561.
         
         
            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 1. novembra 2019.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 29. júla 2019
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 178, 28.6.2013, s. 1.
         
            (2)  Vykonávacie nariadenie Komisie (EÚ) č. 577/2013 z 28. júna 2013 o vzorových identifikačných dokladoch na nekomerčné premiestňovanie psov, mačiek a fretiek, o zostavení zoznamov území a tretích krajín a požiadavkách na formát, grafickú úpravu a jazyky vo vyhláseniach potvrdzujúcich súlad s určitými podmienkami stanovenými v nariadení Európskeho parlamentu a Rady (EÚ) č. 576/2013 (Ú. v. EÚ L 178, 28.6.2013, s. 109).
         
            (3)  Rozhodnutie Spoločného výboru EHP č. 66/2016 z 29. apríla 2016, ktorým sa mení a dopĺňa príloha I (Veterinárne a fytosanitárne záležitosti) k Dohode o EHP [2017/2017] (Ú. v. EÚ L 300, 16.11.2017, s. 1).
         
            (4)  Delegované nariadenie Komisie (EÚ) č. 1152/2011 zo 14. júla 2011, ktorým sa dopĺňa nariadenie Európskeho parlamentu a Rady (ES) č. 998/2003, pokiaľ ide o preventívne zdravotné opatrenia na kontrolu infekcie Echinococcus multilocularis u psov (Ú. v. EÚ L 296, 15.11.2011, s. 6).
         
            (5)  Delegované nariadenie Komisie (EÚ) 2018/772 z 21. novembra 2017, ktorým sa dopĺňa nariadenie Európskeho parlamentu a Rady (EÚ) č. 576/2013, pokiaľ ide o preventívne zdravotné opatrenia na kontrolu infekcie parazitom Echinococcus multilocularis u psov, a ktorým sa zrušuje delegované nariadenie (EÚ) č. 1152/2011 (Ú. v. EÚ L 130, 28.5.2018, s. 1).
         
            (6)  Vykonávacie nariadenie Komisie (EÚ) 2018/878 z 18. júna 2018, ktorým sa prijíma zoznam členských štátov alebo častí územia členských štátov, ktoré spĺňajú pravidlá kategorizácie stanovené v článku 2 ods. 2 a 3 delegovaného nariadenia (EÚ) 2018/772 o uplatňovaní preventívnych zdravotných opatrení na kontrolu infekcie parazitom Echinococcus multilocularis u psov (Ú. v. EÚ L 155, 19.6.2018, s. 1).
         
            (7)  Vykonávacie nariadenie Komisie (EÚ) 2016/561 z 11. apríla 2016, ktorým sa mení príloha IV k vykonávaciemu nariadeniu (EÚ) č. 577/2013, pokiaľ ide o vzor veterinárneho osvedčenia na nekomerčné premiestňovanie psov, mačiek alebo fretiek do členského štátu z určitého územia alebo tretej krajiny (Ú. v. EÚ L 96, 12.4.2016, s. 26).
      
      
         
            PRÍLOHA I
            
               „ČASŤ 1
               
                  Zoznam území a tretích krajín uvedený v článku 13 ods. 1 nariadenia (EÚ) č. 576/2013
               
               
                           Kód ISO
                        
                        
                           Územie alebo tretia krajina
                        
                     
                           AD
                        
                        
                           Andorra
                        
                     
                           CH
                        
                        
                           Švajčiarsko
                        
                     
                           FO
                        
                        
                           Faerské ostrovy
                        
                     
                           GI
                        
                        
                           Gibraltár
                        
                     
                           GL
                        
                        
                           Grónsko
                        
                     
                           IS
                        
                        
                           Island
                        
                     
                           LI
                        
                        
                           Lichtenštajnsko
                        
                     
                           MC
                        
                        
                           Monako
                        
                     
                           SM
                        
                        
                           San Maríno
                        
                     
                           VA
                        
                        
                           Vatikánsky mestský štát“
                        
                     
         
      
      
         
            PRÍLOHA II
            
               „ČASŤ 2
               
                  Zoznam území a tretích krajín uvedený v článku 13 ods. 2 nariadenia (EÚ) č. 576/2013
               
               
                           Kód ISO
                        
                        
                           Územie alebo tretia krajina
                        
                        
                           Zahrnuté územia
                        
                     
                           AC
                        
                        
                           Ostrov Ascension
                        
                        
                            
                        
                     
                           AE
                        
                        
                           Spojené arabské emiráty
                        
                        
                            
                        
                     
                           AG
                        
                        
                           Antigua a Barbuda
                        
                        
                            
                        
                     
                           AR
                        
                        
                           Argentína
                        
                        
                            
                        
                     
                           AU
                        
                        
                           Austrália
                        
                        
                            
                        
                     
                           AW
                        
                        
                           Aruba
                        
                        
                            
                        
                     
                           BA
                        
                        
                           Bosna a Hercegovina
                        
                        
                            
                        
                     
                           BB
                        
                        
                           Barbados
                        
                        
                            
                        
                     
                           BH
                        
                        
                           Bahrajn
                        
                        
                            
                        
                     
                           BM
                        
                        
                           Bermudy
                        
                        
                            
                        
                     
                           BQ
                        
                        
                           Bonaire, Svätý Eustach a Saba (Karibské Holandsko)
                        
                        
                            
                        
                     
                           BY
                        
                        
                           Bielorusko
                        
                        
                            
                        
                     
                           CA
                        
                        
                           Kanada
                        
                        
                            
                        
                     
                           CL
                        
                        
                           Čile
                        
                        
                            
                        
                     
                           CW
                        
                        
                           Curaçao
                        
                        
                            
                        
                     
                           FJ
                        
                        
                           Fidži
                        
                        
                            
                        
                     
                           FK
                        
                        
                           Falklandské ostrovy
                        
                        
                            
                        
                     
                           HK
                        
                        
                           Hongkong
                        
                        
                            
                        
                     
                           JM
                        
                        
                           Jamajka
                        
                        
                            
                        
                     
                           JP
                        
                        
                           Japonsko
                        
                        
                            
                        
                     
                           KN
                        
                        
                           Svätý Krištof a Nevis
                        
                        
                            
                        
                     
                           KY
                        
                        
                           Kajmanie ostrovy
                        
                        
                            
                        
                     
                           LC
                        
                        
                           Svätá Lucia
                        
                        
                            
                        
                     
                           MS
                        
                        
                           Montserrat
                        
                        
                            
                        
                     
                           MK
                        
                        
                           Severné Macedónsko
                        
                        
                            
                        
                     
                           MU
                        
                        
                           Maurícius
                        
                        
                            
                        
                     
                           MX
                        
                        
                           Mexiko
                        
                        
                            
                        
                     
                           MY
                        
                        
                           Malajzia
                        
                        
                            
                        
                     
                           NC
                        
                        
                           Nová Kaledónia
                        
                        
                            
                        
                     
                           NZ
                        
                        
                           Nový Zéland
                        
                        
                            
                        
                     
                           PF
                        
                        
                           Francúzska Polynézia
                        
                        
                            
                        
                     
                           PM
                        
                        
                           Saint Pierre a Miquelon
                        
                        
                            
                        
                     
                           RU
                        
                        
                           Rusko
                        
                        
                            
                        
                     
                           SG
                        
                        
                           Singapur
                        
                        
                            
                        
                     
                           SH
                        
                        
                           Svätá Helena
                        
                        
                            
                        
                     
                           SX
                        
                        
                           Svätý Martin
                        
                        
                            
                        
                     
                           TT
                        
                        
                           Trinidad a Tobago
                        
                        
                            
                        
                     
                           TW
                        
                        
                           Taiwan
                        
                        
                            
                        
                     
                           US
                        
                        
                           Spojené štáty americké
                        
                        
                           AS – Americká Samoa
                           GU – Guam
                           MP – Ostrovy Severné Mariány
                           PR – Portoriko
                           VI – Americké Panenské ostrovy“
                        
                     
                           VC
                        
                        
                           Svätý Vincent a Grenadíny
                        
                        
                            
                        
                     
                           VG
                        
                        
                           Britské Panenské ostrovy
                        
                        
                            
                        
                     
                           VU
                        
                        
                           Vanuatu
                        
                        
                            
                        
                     
                           WF
                        
                        
                           Wallis a Futuna
                        
                        
                            
                        
                     
         
      
      
         
            PRÍLOHA III
            
               „ČASŤ 1
               
                  Vzorové veterinárne osvedčenie na nekomerčné premiestňovanie psov, mačiek alebo fretiek do členského štátu z určitého územia alebo tretej krajiny v súlade s článkom 5 ods. 1 a 2 nariadenia (EÚ) č. 576/2013
               
               Text obrazu
               
                  KRAJINA:
                  Veterinárne osvedčenie na dovoz do EÚ
                  Časť I: Údaje o odoslanej zásielke
                  I.1. Odosielateľ
                  Meno
                  Adresa
                  Tel. č.
                  I.2. Referenčné číslo osvedčenia
                  I.2.a.
                  I.3. Príslušný ústredný orgán
                  I.4. Príslušný miestny orgán
                  I.5. Príjemca
                  Meno
                  Adresa
                  PSČ
                  Tel. č.
                  I.6. Osoba zodpovedná za zásielku v EÚ
                  I.7. Krajina pôvodu
                  Kód ISO
                  I.8. Región pôvodu
                  Kód
                  I.9. Krajina určenia
                  Kód ISO
                  I.10. Región určenia
                  Kód
                  I.11. Miesto pôvodu
                  I.12. Miesto určenia
                  I.13. Miesto nakládky
                  I.14. Dátum odchodu
                  I.15. Dopravný prostriedok
                  I.16. Vstupná hraničná inšpekčná stanica (HIS) v EÚ
                  I.17. Číslo(-a) CITES
                  I.18. Opis komodity
                  I.19. Kód tovaru (kód HS)
                  010619
                  I.20. Počet/množstvo
                  I.21. Teplota výrobkov
                  I.22. Celkový počet balíkov
                  I.23. Číslo plomby/kontajnera
                  I.24. Druh balenia
               
               Text obrazu
               
                  KRAJINA:
                  Veterinárne osvedčenie na dovoz do EÚ
                  I.25. Komodity sú osvedčené pre:
                  Spoločenské zvieratá
                  Na tranzit do tretej krajiny
                  I.27. Na dovoz alebo príjem do EÚ
                  I.28. Označenie komodity
                  Druh Pohlavie Farba Plemeno Identifikačné číslo Identifikačný systém Dátum narodenia
                  (vedecké meno) [dd/mm/rrrr]
               
               Text obrazu
               
                  KRAJINA
                  Nekomerčné premiestňovanie psov, mačiek alebo fretiek do členského štátu z určitého územia alebo tretej krajiny v súlade s článkom 5 ods. 1 a 2 nariadenia (EÚ) č. 576/2013
                  Časť II: Vydanie osvedčenia
                  II. Informácie o zdravotnom stave
                  II.a. Referenčné číslo osvedčenia
                  II.b.
                  Ja, podpísaný úradný veterinárny lekár (1)/veterinárny lekár poverený príslušným orgánom (1) (uveďte názov územia alebo tretej krajiny) potvrdzujem, že:
                  Účel/povaha cesty uvedené majiteľom:
                  II.1. v priloženom vyhlásení (2) majiteľa alebo fyzickej osoby, ktorá má písomné poverenie od majiteľa, aby uskutočnila nekomerčné premiestnenie daných spoločenských zvierat v mene majiteľa, podloženomdokladmi (3) sa uvádza, že zvieratá opísané v kolónke I.28 budú sprevádzať majiteľa alebo fyzickú osobu, ktorá má písomné poverenie od majiteľa, aby uskutočnila nekomerčné premiestnenie predmetných spoločenských zvierat v mene majiteľa, najviac päť dní počas jeho premiestňovania, že účelom ich premiestnenia nie je ich predaj ani prevod vlastníctva a že počas nekomerčného premiestnenia bude za zvieratá zodpovedný
                  (1) buď [majiteľ;]
                  (1) alebo [fyzická osoba, ktorá má písomné poverenie od majiteľa, aby uskutočnila nekomerčné premiestnenie predmetných spoločenských zvierat v mene majiteľa;]
                  (1) alebo [fyzická osoba určená dopravcom, ktorého zmluvne najal majiteľ, aby uskutočnila nekomerčné premiestnenie predmetných zvierat v mene majiteľa;]
                  (1) buď [II.2. zvieratá opísané v kolónke I.28 sa premiestňujú v počte maximálne päť kusov;]
                  (1) alebo [II.2. zvieratá opísané v kolónke I.28 sa premiestňujú v počte viac ako päť kusov, sú staršie ako šesť mesiacov a zúčastnia sa na súťažiach, výstavách alebo športových podujatiach či tréningových prípravách na tieto podujatia a majiteľ alebo fyzická osoba uvedení v bode II.1 predložili dôkazy o tom (3), že zvieratá sú zaregistrované
                  (1) buď [s cieľom zúčastniť sa na danom podujatí;]
                  (1) alebo [v združení organizujúcom uvedené podujatia;]
                  Osvedčenie o očkovaní proti besnote a titračnom teste na protilátky proti besnote:
                  (1) buď [II.3. zvieratá opísané v kolónke I.28 sú mladšie ako 12 týždňov a neboli očkované očkovacou látkou proti besnote, alebo majú 12 až 16 týždňov a boli očkované očkovacou látkou proti besnote, ale neuplynulo aspoň 21 dní od uskutočnenia primárneho očkovania proti besnote vykonaného v súlade s požiadavkami na platnosť stanovenými v prílohe III k nariadeniu (EÚ) č. 576/2013 (4) a
                  II.3.1 územie alebo tretia krajina pôvodu zvierat uvedených v kolónke I.1 sú uvedené v prílohe II k vykonávaciemu nariadeniu (EÚ) č. 577/2013 a cieľový členský štát uvedený v kolónke I.5 informoval verejnosť, že povoľuje premiestňovanie takýchto zvierat na svoje územie a sprevádza ich
                  (1) buď [II.3.2 pripojené vyhlásenie (5) majiteľa alebo fyzickej osoby uvedené v bode II.1, v ktorom sa uvádza, že zvieratá neprišli od chvíle svojho narodenia do nekomerčného premiestnenia do styku so žiadnymi voľne žijúcimi zvieratami druhov náchylných na besnotu;]
                  (1) alebo [II.3.2 ich matka, od ktorej sú stále závislé a pri ktorej je možné preukázať, že pred ich narodením bola očkovaná proti besnote očkovacou látkou, ktorá spĺňa požiadavky na platnosť stanovené v prílohe III k nariadeniu (EÚ) č. 576/2013;]]
                  (1) alebo/a [II.3. zvieratá opísané v kolónke I.28 mali v čase očkovania proti besnote aspoň 12 týždňov a uplynulo aspoň 21 dní od dokončenia primárneho očkovania proti besnote (4) vykonaného v súlade s požiadavkami na platnosť stanovenými v prílohe III k nariadeniu (EÚ) č. 576/2013 a každé následné preočkovanie sa vykonalo v období platnosti predchádzajúceho očkovania (6) a
                  (1) buď [II.3.1 zvieratá opísané v kolónke I.28 prichádzajú z územia alebo tretej krajiny, ktoré sú uvedené v prílohe II k vykonávaciemu nariadeniu (EÚ) č. 577/2013, a to buď priamo, cez územie alebo tretiu krajinu uvedené v prílohe II k vykonávaciemu nariadeniu (EÚ) č. 577/2013, alebo cez iné územie alebo tretiu krajinu, než sú tie, ktoré sú uvedené v prílohe II k vykonávaciemu nariadeniu (EÚ) č. 577/2013 v súlade s článkom 12 ods. 1 písm. c) nariadenia (EÚ) č. 576/2013 (7), a podrobné údaje o aktuálnom očkovaní proti besnote sú uvedené nižšie v tabuľke;]
               
               Text obrazu
               
                  KRAJINA
                  Nekomerčné premiestňovanie psov, mačiek alebo fretiek do členského štátu z určitého územia alebo tretej krajiny v súlade s článkom 5 ods. 1 a 2 nariadenia (EÚ) č. 576/2013
                  II. Informácie o zdravotnom stave
                  II.a. Referenčné číslo osvedčenia
                  II.b.
                  (1) alebo [II.3.1 zvieratá opísané v kolónke I.28 prichádzajú z iného územia alebo tretej krajiny alebo sa plánuje ich tranzit cez iné územie alebo tretiu krajinu, než sú územia a tretie krajiny uvedené v prílohe II k vykonávaciemu nariadeniu (EÚ) č. 577/2013, a titračný test na prítomnosť protilátok protibesnote (8), vykonaný na vzorke krvi odobratej veterinárnym lekárom povereným príslušným orgánom v deň uvedený v tabuľke uvedenej nižšie najmenej 30 dní od predchádzajúceho očkovania a aspoň tri mesiace pred dátumom vydania tohto osvedčenia preukázal úroveň titračných protilátok aspoň 0,5 IU/ml (9) a každé následné preočkovanie sa vykonalo v období platnosti predchádzajúceho očkovania (6) a podrobné údaje o aktuálnom očkovaní proti besnote a dátum odberu vzorky na test imunitnej odpovede sú uvedené v tabuľke uvedenej nižšie:
                  Transpondér alebo tetovanie
                  Dátum očkovania
                  [dd/mm/rrrr]
                  Názov a výrobca očkovacej látky
                  Číslo šarže
                  Platnosť očkovania
                  Dátum odberu krvnej vzorky[dd/mm/rrrr]
                  Alfanumerický kód zvieraťa
                  Dátum implantácie a/alebo odčítania (10)
                  [dd/mm/rrrr]
                  od
                  [dd/mm/rrrr]
                  do
                  [dd/mm/rrrr]
                  ]]
                  Osvedčenie o ošetrení proti parazitom:
                  (1) buď [II.4. psi opísaní v kolónke I.28 smerujú do členského štátu uvedeného v prílohe I k vykonávaciemu nariadeniu Komisie (EÚ) 2018/878 a boli ošetrení proti Echinococcus multilocularis. Podrobné údaje o ošetrení vykonanom ošetrujúcim veterinárnym lekárom v súlade s článkom 6 delegovaného nariadenia Komisie (EÚ) 2018/772 (11) (12) (13) sú uvedené v tabuľke uvedenej nižšie.]
                  (1) alebo [II.4. psi opísaní v kolónke I.28 neboli ošetrení proti Echinococcus multilocularis (11).]
                  Číslo transpondéra alebo tetovania psa
                  Ošetrenie proti Echinococcus
                  Ošetrujúci veterinárny lekár
                  Názov a výrobca výrobku
                  Dátum [dd/mm/rrrr] a čas ošetrenia [00:00]
                  Meno veľkým paličkovým písmom, odtlačok pečiatky a podpis
                  ]]
               
               Text obrazu
               
                  KRAJINA
                  Nekomerčné premiestňovanie psov, mačiek alebo fretiek do členského štátu z určitého územia alebo tretej krajiny v súlade s článkom 5 ods. 1 a 2 nariadenia (EÚ) č. 576/2013
                  II. Informácie o zdravotnom stave
                  II.a. Referenčné číslo osvedčenia
                  II.b.
                  Poznámky
                  a) Toto osvedčenie sa týka psov (Canis lupus familiaris), mačiek (Felis silvestris catus) a fretiek (Mustela putorius furo).
                  b) Toto osvedčenie je platné 10 dní od dátumu vydania úradným veterinárnym lekárom do dátumu kontrol dokladov a totožnosti na určenom mieste vstupu cestujúcich do Únie (uvedené na adrese http://ec.europa.eu/food/animal/liveanimals/pets/pointsentry_en.htm).
                  V prípade prepravy po mori sa lehota 10 dní predlžuje o dodatočné obdobie zodpovedajúce dĺžke plavby po mori.
                  Na účel ďalšieho premiestnenia do iných členských štátov toto osvedčenie platí odo dňa kontrol dokladov a totožnosti na obdobie trvajúce celkovo štyri mesiace alebo do dátumu uplynutia platnosti očkovania proti besnote, alebo dovtedy, kým neprestanú platiť podmienky týkajúce sa zvierat mladších ako 16 týždňov uvedených v bode II.3, podľa toho, ktorý dátum nastane skôr. Upozorňujeme, že podľa informácií určitých členských štátov nie je povolené na ich územie premiestňovať zvieratá mladšie ako 16 týždňov uvedené v bode II.3. Podrobnejšie informácie sú uvedené na adrese http://ec.europa.eu/food/animal/liveanimals/pets/index_en.htm.
                  Časť I:
                  Kolónka I.5: Príjemca: uveďte prvý členský štát určenia.
                  Kolónka I.28: Identifikačný systém: vyberte jednu z nasledujúcich možností: transpondér alebo tetovanie.
                  Identifikačné číslo: uveďte alfanumerický kód transpondéra alebo tetovania.
                  Dátum narodenia/plemeno: ako uviedol majiteľ.
                  Časť II:
                  (1) Nehodiace sa preškrtnite/vypustite.
                  (2) Vyhlásenie uvedené v bode II.1 je pripojené k osvedčeniu a je v súlade so vzorom a dodatočnými požiadavkami stanovenými v časti 3 prílohy IV k vykonávaciemu nariadeniu (EÚ) č. 577/2013.
                  (3) Doklady uvedené v bode II.1 (napr. palubná vstupenka, letenka) a v bode II.2 (napr. potvrdenie o účasti na podujatí, doklad o členstve) sa na požiadanie predložia príslušným orgánom zodpovedným za kontroly uvedené v bode b) časti Poznámky.
                  (4) Každé preočkovanie sa musí pokladať za primárne očkovanie vtedy, ak sa nevykonalo počas obdobia platnosti predchádzajúceho očkovania.
                  (5) Vyhlásenie uvedené v bode II.3.2, ktoré má byť priložené k osvedčeniu, je v súlade s požiadavkami na formát, grafickú úpravu a jazyk stanovenými v častiach 1 a 3 prílohy I k vykonávaciemu nariadeniu (EÚ) č. 577/2013.
                  (6) K osvedčeniu sa pripojí overená kópia identifikačných údajov a údajov o očkovaní príslušných zvierat.
                  (7) Na tretiu možnosť sa vzťahuje podmienka, že majiteľ alebo fyzická osoba uvedení v bode II.1 predložia na požiadanie príslušných orgánov zodpovedných za kontroly uvedené v bode b) vyhlásenie, v ktorom uvedú, že zvieratá neprišli do styku so žiadnymi zvieratami druhov náchylných na besnotu a počas tranzitu cez územie alebo tretiu krajinu iné než tie, ktoré sú uvedené v prílohe, zostali zabezpečené ako tie, ktoré sú uvedené v prílohe II k vykonávaciemu nariadeniu (EÚ) č. 577/2013, v dopravnom prostriedku alebo v obvode medzinárodného letiska. Toto vyhlásenie je v súlade s požiadavkami na formát, grafickú úpravu a jazyk stanovenými v častiach 2 a 3 prílohy I k vykonávaciemu nariadeniu (EÚ) č. 577/2013.
               
               Text obrazu
               
                  KRAJINA
                  Nekomerčné premiestňovanie psov, mačiek alebo fretiek do členského štátu z určitého územia alebo tretej krajiny v súlade s článkom 5 ods. 1 a 2 nariadenia (EÚ) č. 576/2013
                  II. Informácie o zdravotnom stave
                  II.a. Referenčné číslo osvedčenia
                  II.b.
                  (8) Titračný test na prítomnosť protilátok proti besnote uvedený v bode II.3.1:
                  — sa musí vykonať na vzorke odobratej veterinárnym lekárom povereným príslušným orgánom, a to najmenej 30 dní po dátume očkovania a tri mesiace predo dňom dovozu,
                  — musí sa ním namerať úroveň neutralizujúcich protilátok proti vírusu besnoty v sére, ktorá dosahuje najmenej 0,5 IU/ml,
                  — musí byť vykonaný laboratóriom schváleným v súlade s článkom 3 rozhodnutia Rady 2000/258/ES (zoznam schválených laboratórií je k dispozícii na adrese http://ec.europa.eu/food/animal/liveanimals/pets/approval_en.htm),
                  — nemusí sa opakovať v prípade zvieraťa, ktoré bolo po dosiahnutí uspokojivých výsledkov uvedeného testu preočkované proti besnote počas obdobia platnosti predchádzajúceho očkovania.
                  K osvedčeniu sa pripojí overená kópia úradnej správy schváleného laboratória o výsledkoch testu na protilátky proti besnote uvedeného v bode II.3.1.
                  (9) Osvedčením tohto výsledku úradný veterinárny lekár potvrdzuje, že pravosť laboratórnej správy o výsledkoch titračného testu na prítomnosť protilátok uvedeného v bode II.3.1 overil podľa svojich najlepších schopností a v prípade potreby aj po kontakte s laboratóriom uvedeným v správe.
                  (10) V spojení s poznámkou pod čiarou (6) platí, že ak boli predmetné zvieratá označené implantáciou transpondéra alebo čitateľným tetovaním pred 3. júlom 2011, musí sa toto označenie overiť pred akýmkoľvek záznamom do tohto osvedčenia a vždy musí predchádzať každému očkovaniu, alebo v prípade potreby testovaniu na daných zvieratách.
                  (11) Ošetrenie proti Echinococcus multilocularis uvedené v bode II.4 musí:
                  — vykonať veterinárny lekár v lehote najviac 120 hodín a najmenej 24 hodín pred plánovaným vstupom psov do jedného z členských štátov alebo do jednej z ich častí uvedených v prílohe k vykonávaciemu nariadeniu (EÚ) 2018/878,
                  — spočívať v podaní schváleného lieku, ktorý obsahuje vhodnú dávku prazikvantelu alebo farmakologicky účinných látok, pri ktorých je dokázané, že samostatne alebo v kombinácii znižujú záťaž, ktorú predstavujú dospelé a nedospelé črevné formy Echinococcus multilocularis v príslušných hostiteľských druhoch.
                  (12) Na zaznamenanie podrobných údajov o ďalšom ošetrení, ak bolo poskytnuté po podpísaní osvedčenia a pred plánovaným vstupom do jedného z členských štátov alebo do jednej z ich častí uvedených v prílohe k vykonávaciemu nariadeniu (EÚ) 2018/878, sa musí použiť tabuľka uvedená v bode II.4.
                  (13) Na zaznamenanie podrobných údajov o ošetreniach, ak boli poskytnuté po podpísaní osvedčenia na účel ďalšieho premiestnenia do iných členských štátov opísaných v bode b) časti Poznámky a v súvislosti s poznámkou pod čiarou (11), sa musí použiť tabuľka uvedená v bode II.4.
                  Úradný veterinárny lekár/splnomocnený veterinárny lekár
                  Meno (veľkým paličkovým písmom): Kvalifikácia a titul:
                  Adresa:
                  Telefón:
                  Dátum: Podpis:
                  Odtlačok pečiatky:
               
               Text obrazu
               
                  KRAJINA
                  Nekomerčné premiestňovanie psov, mačiek alebo fretiek do členského štátu z určitého územia alebo tretej krajiny v súlade s článkom 5 ods. 1 a 2 nariadenia (EÚ) č. 576/2013
                  II. Informácie o zdravotnom stave
                  II.a. Referenčné číslo osvedčenia
                  II.b.
                  Potvrdenie príslušného orgánu (nie je potrebné, ak je osvedčenie podpísané úradným veterinárnym lekárom)
                  Meno (veľkým paličkovým písmom): Kvalifikácia a titul:
                  Adresa:
                  Telefón:
                  Dátum: Podpis:
                  Odtlačok pečiatky:
                  Úradník na mieste vstupu cestujúcich (na účel ďalšieho premiestnenia do iných členských štátov)
                  Meno (veľkým paličkovým písmom): Názov:
                  Adresa:
                  Telefón:
                  E-mailová adresa:
                  Dátum ukončenia kontrol dokladov a totožnosti: Podpis: Odtlačok pečiatky:
               “